Underboring Der har tidligere været skrevet om den tyv, der p.t. huserer i den sydlige del af politikredsen, der anvender fremgangsmåden "underboring" ved sine indbrud. Han har igen været på spil. Nr. Onsild boret Der ses flere indbrud anmeldt i Nr. Onsild. Fælles for disse indbrud er den nævnte fremgangsmåde. Tyven borer et mindre hul på ca. 6 mm på vinduesrammen eller terrassedøren. Via dette hul kan der åbnes til huset. Tyverierne sker om natten, folk sover typisk i huset. Tyverierne: 1) Villa på Rævebakken i Nr. Onsild. Indbrud begået natten mellem søndag og mandag. Hul boret på terrassedøren. I huset blev der stjålet: bærbar computer, taske med dankort m.m. 2) Villa på Nr. Onsildvej. Indbrud begået samme nat. Hul boret på terrassedøren. I huset blev der bl.a. stjålet en tegnebog. 3) Villa på Præstemarken i Nr. Onsild. Indbrud begået samme nat. Her kom tyven ind via et vindue på klem. I huset blev der stjålet: tegnebog, kontanter og hævekort. 4) Ejendom på Søagervej i Sdr. Onsild. Indbrud begået samme nat. Hul boret på havedør. I huset blev der stjålet tegnebøger og kontanter. 5) Villa på Karlbyvej i Nr. Onsild. Indbrud begået samme nat. Hul boret på terrassedør. Her gøede en hund og der blev intet stjålet. 6) Villa på Præstemarken i Nr. Onsild. Indbrud begået samme nat. Hul boret på vinduesrammen. I huset blev der stjålet tegnebog med kontanter og diverse papirer. 7) Villa på Bymosen i Nr. Onsild. Indbrud begået samme nat. Tyven kom ind på ukendt måde. I huset blev der stjålet kontanter, diverse kort Dankort, benzinkort og sygesikring.

Referat:
Syv indbrud med samme fremgangsmåde tyder på, at en tyv huserer i Onsild. "Underboring" er anvendt ved samtlige tyverier.